แฟนมีรอบเดือนปกติ32วัน ปจด ล่าสุดมาวันที่26-2 มีอะไรกับแฟนวันที่3 แล้วกินยาคุมฉุกเฉินเม็ดแรกห่างจากมีอะไรกัน 18 ชม แต่ผ่านมา6วันหลังกินยาคุมฉุกเฉิน มีเลือดออกเยอะคล้ายประจำเดือนเลย จะเป็นผลข้างเคียงของยารึป่าว เลือดมีสีแดง คล้ายๆเลือดประจำเดือน ไม่มีอาการปวดท้อง เวียนหัว คลื่นไส้อาเจียน มีเพียงเลือดที่เยอะคล้าย ปจด มีโอกาศท้องรึป่าวครับ
สวัสดีค่ะ หากประจำเดือนมาในวันที่ 26 เม.ย. การมีเพศสัมพันธ์ในวันที่ 3 พ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โดยทานที่ประมาณ 18 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%สำหรับเลือดที่ออกหลังจากทานยาคุมฉุกเฉินไป 6 วัน น่าจะเป็นเลือดที่เกิดจากผลข้างเคียงของยาคุมฉุกเฉินได้ ไม่น่าใช่ประจำเดือน เนื่องจากประจำเดือนเพิ่งมาไปเพียงไม่นาน ซึ่งเลือดที่ออกจากผลของยา อาจออกได้นาน 1-4 วัน ปริมาณอาจมากหรือน้อยก็ได้ ไม่ได้อันตรายอะไร และไม่ได้เป็นการบอกว่าจะมีการตั้งครรภ์เกิดขึ้นหรือไม่ส่วนประจำเดือนจริงๆ นั้น อาจมาในช่วงเวลาเดิม หรือมาช้ากว่าปกติก็ได้ อย่างไรก็ตาม หากประจำเดือนมาช้าเกินกว่า 1 สัปดาห์ ก็ให้ตรวจหาการตั้งครรภ์ดูด้วยค่ะ